**ΙΔΡΥΜΑ ΕΥΓΕΝΙΔΟΥ**

**ΥΠΕΥΘΥΝΗ ΔΗΛΩΣΗ ΠΡΟΣ ΤΟ ΙΔΡΥΜΑ ΕΥΓΕΝΙΔΟΥ**

Συμπλήρωση και αποστολή στο logistics@eef.edu.gr

Με ατομική μου ευθύνη, γνωρίζοντας τις κυρώσεις[[1]](#footnote-1), που προβλέπονται από τις διατάξεις της παρ. 6 του άρθρου 22 του Ν. 1599/1986, ο/η κάτωθι υπογεγραμμένος/η (*Ονοματεπώνυμο/Τηλέφωνο*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, υπό την ιδιότητά μου ως (*γονέας κλπ.*) \_\_\_\_\_\_\_\_\_ του μαθητή /της μαθήτριας (*Ονο/νυμο μαθητή*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ δηλώνω ότι επιτρέπω την συμμετοχή του ανηλίκου στον διαδικτυακό διαγωνισμό **Mini Jam Arcade** που θα πραγματοποιηθεί στο διάστημα **11-18 Δεκεμβρίου 2021** από το UTech Labτου Ιδρύματος Ευγενίδου καθώς και την συμμετοχή του στην τάξη Mini Jam στην εφαρμογή Google Classroom. \* Συναινώ το Ίδρυμα Ευγενίδου να δημοσιεύσει στην ιστοσελίδα του Ιδρύματος [www.eef.edu.gr](http://www.eef.edu.gr) ένα μικρό βίντεο διάρκειας έως 30’’ με το παιχνίδι Arcade που θα δημιουργήσει ο ανήλικος κατά την συμμετοχή του στον διαγωνισμό και το όνομα της ομάδας του. Στο βίντεο δεν θα εμφανίζεται το πρόσωπο του ανηλίκου ούτε τα προσωπικά του στοιχεία, παρά μόνον το παιχνίδι που θα δημιουργήσει και το όνομα της ομάδας του.

\*Στο πλαίσιο της συμμετοχής στον διαδικτυακό διαγωνισμό **Mini Jam Arcade**, ο μαθητής θα μπορεί να υποβάλλει τις ερωτήσεις του μέσω της τάξης Mini Jam στο Google Classroom, που θα δημιουργηθεί για τον διαγωνισμό, γι’ αυτό και θα προσκληθεί ως μαθητής για να έχει πρόσβαση στο υλικό και στην παρουσίαση του διαγωνισμού αλλά και για να απαντώνται τυχόν ερωτήσεις του κατά την διάρκεια του διαγωνισμού. Αμέσως μετά το πέρας του διαγωνισμού η τάξη Mini Jam θα διαγραφεί και δεν θα κρατήσουμε οποιοδήποτε στοιχείο εγγραφής ή/και ερώτησης κλπ.

 *Δήλωση Απορρήτου / Παροχή συγκατάθεσης*

*Τι προσωπικά δεδομένα επεξεργαζόμαστε:* Για την συμμετοχή ανηλίκου στον διαδικτυακό διαγωνισμό **Mini Jam Arcade** του UTech Lab του Ιδρύματος Ευγενίδου παρέχετε το ονοματεπώνυμό σας, το τηλέφωνό σας, την ηλεκτρονική σας διεύθυνση (e-mail) καθώς και το ονοματεπώνυμο του ανηλίκου τέκνου σας.

*Για ποιο σκοπό μας δίνετε τα προσωπικά σας δεδομένα:* Το Ίδρυμα Ευγενίδου θα χρησιμοποιήσει τα παραπάνω δεδομένα σας προκειμένου να συμμετέχει το ανήλικο τέκνο σας στο διαδικτυακό διαγωνισμό του Ιδρύματος Ευγενίδου, στο πλαίσιο και για την εκτέλεση των σκοπών του, αλλά και για στατιστικούς λόγους. Το Ίδρυμα Ευγενίδου διατηρεί σε αρχείο και επεξεργάζεται τα δεδομένα προσωπικού χαρακτήρα, τα οποία περιλαμβάνονται στην παρούσα, δικά σας και του ανηλίκου.

*Παροχή συγκατάθεσης:* Με την υποβολή της παρούσας δήλωσης παρέχετε ταυτόχρονα τη συγκατάθεσή σας για την χρήση των προσωπικών σας δεδομένων για τους ανωτέρω σκοπούς. Έχετε δικαίωμα να ανακαλέσετε οποτεδήποτε τη συγκατάθεσή σας αποστέλλοντας email στην ηλεκτρονική διεύθυνση: info@eef.edu.gr. Το Ίδρυμα Ευγενίδου θα συνεχίσει να κάνει χρήση των προσωπικών σας δεδομένων για όσο χρονικό διάστημα η συγκατάθεσή σας δεν έχει ανακληθεί.

*Διατήρηση/Αποθήκευση:* Τα ανωτέρω δεδομένα σας θα τηρηθούν στο αρχείο του Ιδρύματος Ευγενίδου και δεν θα αποσταλούν σε οποιονδήποτε τρίτο, δεν θα κοινοποιηθούν σε άλλους αποδέκτες, ούτε θα διαβιβαστούν εκτός Ελλάδος και διατηρούνται για όσο χρόνο δεν έχει ανακληθεί η συγκατάθεσή σας. Όμως, στο πλαίσιο εκτέλεσης του σκοπού του και εκπλήρωσης των νόμιμων υποχρεώσεών του και εφόσον τούτο απαιτηθεί αρμοδίως, το Ίδρυμα Ευγενίδου ενδέχεται να προβεί σε διαβιβάσεις, οι οποίες ίσως να περιέχουν και δεδομένα προσωπικού χαρακτήρα, σε αρμόδιες Αρχές και Φορείς.

*Τα δικαιώματά σας:* Με βάση το ισχύον νομικό πλαίσιο, έχετε δικαίωμα πρόσβασης, διόρθωσης, διαγραφής και φορητότητας των δεδομένων που τηρούνται στο Ίδρυμα. Κάθε φυσικό πρόσωπο έχει δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα. Έχετε επίσης το δικαίωμα να ζητήσετε περιορισμό ή και διακοπή της επεξεργασίας στα στοιχεία του Ιδρύματος που αναφέρονται αμέσως παραπάνω. Για περισσότερες πληροφορίες, μπορείτε να επικοινωνήσετε με το Ίδρυμα Ευγενίδου στο info@eef.edu.gr.

Ημερομηνία: \_\_\_/\_\_\_\_/2021

Ο Δηλών / Η Δηλούσα

(ονο/νυμο & υπογραφή)

1. Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών [↑](#footnote-ref-1)